Case ID: 1164935
Sentence 1: İşin halları: Məhkəmənin hökmü ilə Məhkum1 və Məhkum2 CM-nin 178.2.1 və 178.2.4-cü maddələri ilə təqsirli bilinib məhkum edilmişlər ona görə ki, onlar tamah niyyəti ilə qabaqcadan əlbir olan bir qrup şəxs tərəfindən dələduzduq, yəni özgə əmlakını aldatma və ya etibardan sui-istifadə etmək yolu ilə ələ keçirmək qərarına gələrək, bu məqsədlə qabaqcadan əlbir olub bir qrup şəxs halında Məhkum2 qonşusu Zərərçəkmiş şəxs ilə birlikdə görüşərkən Məhkum2 Məhkum1 Azərbaycan Respublikası Ədliyyə Nazirliyinin əməkdaşı kimi təqdim etmiş, sonuncu (Məhkum1) özü də geniş imkanlara malik olmasını deyərək işgüzar adam olmasında Zərərçəkmiş şəxs inandırıb etibarını qazandıqdan sonra, sonuncunun (Zərərçəkmiş şəxs) qardaşı Azər Quliyevin Azərbaycan Respublikası Cinayət Məcəlləsinin 234.4.3-cü maddəsi ilə təqsirləndirilməsi ilə bağlı cinayət işinin məhkəməyə göndərildikdən sonra 21000 manat məbləğində pul vəsaiti müqabilində əməlinin Azərbaycan Respublikası Cinayət Məcəlləsinin 234.1-ci maddəsinə tövsif etdirəcəyini vəd edib, Zərərçəkmiş şəxs vahid niyyətlə razılaşdıqları həmin məbləğdə pul vəsaitini 3 dəfəyə, yəni 10000 manat məbləğində hissəsini təqribən 2017-ci ilin avqust ayının əvvəllərində Bakı şəhəri, Binəqədi rayonu ərazisində yerləşən «Tovuz» kafesində Məhkum1, 8000 və 3000 manat məbləğində hissələri isə Məhkum2 müvafiq olaraq 16-xx xxxxxx 2017-ci il tarixdə və təqribən 2017-ci ilin sentyabr ayının əvvəllərində Hacıqabul şəhəri, M.Ş.Vazeh küçəsində yerləşən mobil telefon satışı ilə məşğul olan mağazanın qarşısında alıb, vədlərinə əməl etməyərək, ümumilikdə, 21000 (iyirmi bir min) manat məbləğində pul vəsaitini öz ehtiyacları üçün xərcləyib qaytarmamaqla, özgə əmlakını aldatma və ya etibardan sui-istifadə etmək yolu ilə ələ keçirib, Zərərçəkmiş şəxs xeyli miqdarda ziyan vurmaqla dələduzluq etmişlər.